**Základná škola s vyučovacím jazykom maďarským - Alapiskola**

**ČSA 15, 045 01 Moldava nad Bodvou – Szepsi**

**Plán činnosti koordinátora environmentálnej výchovy pre I. stupeň**

**na školský rok 2019/2020**

**Koordinátor: Mgr. Judita Vaňová**

Environmentálna výchova je chápaná ako súčasť celého komplexu edukácie na našej škole. Realizuje sa prostredníctvom plnenia cieľov a úloh stanovených Plánom činnosti environmentálnej výchovy v školskom roku 2018/2019, ktorý nadväzuje na Plán práce školy, POP, školský zákon 245/2008 .

Najzávažnejším problémom dneška je globálna ekologická kríza, ktorá už zasiahla všetky úrovne spoločnosti a jej vzťah k životnému prostrediu. Prišiel čas uvažovať nad tým, a to čo najskôr, ako pripraviť žiakov pre život v spoločnosti, ktorej prvoradou úlohou bude obnoviť narušenú rovnováhu a vytvoriť optimálne prostredie na rozvoj nielen ľudskej spoločnosti, ale aj ostatných živých organizmov a spoločenstiev. Naše životné prostredie je sústavne znečisťované a ničené čoraz viac. Ak sú ničené prírodné zdroje, je to nielen príroda, ktorá trpí, postihnuté je aj ľudské zdravie cez znečistené ovzdušie a kvalitu pitnej vody.

Najdôležitejšou úlohou environmentálnej výchovy je zvýšenie uvedomenia a citlivosti žiakov na problémy prírody, životného prostredia a celej Zeme. Zároveň dosiahnuť uplatňovanie ekologického myslenia a chovania sa v každodennom živote. Deti musia byť vedené k pravým hodnotám, ako napr. rešpektovanie prírody, zodpovednosť a skromnosť... Musia porozumieť, že nie je možne využívať prírodu a Zem od ktorej sme závislí. Nie je možné riešiť všetky environmentálne problémy pomocou technických riešení. Na prvom mieste je potrebne zmeniť vzťah ľudí k prírode a k životnému prostrediu.

Deti by mali vedieť o čistých technológiách, ale napríklad aj o alternatívnych zdrojoch energie. Musia vedieť čo je to odpadové hospodárstvo, ale zároveň musia vedieť, ako znížiť produkciu odpadov. Musia poznať cesty znižovania používania umelých hnojív a chemikálií.

Environmentálnu výchovu implementujeme do obsahu jednotlivých učebných predmetov v školskom vzdelávacom programe.

**Ciel činnosti koordinátora:**

* formovať a rozvíjať osobnostné kvality, ktoré umožnia žiakom chrániť a zlepšovať životné prostredie,
* rozvíjať vzťah k životnému prostrediu, naučiť sa zodpovednosti za svoje správanie voči prírode,
* vnímať život ako najvyššiu hodnotu,
* posilňovať pocit zodpovednosti vo vzťahu k zdravému životnému štýlu, vnímaniu estetických hodnôt prostredia,
* rozvíjať schopnosť kooperovať v skupine, deliť si úlohy, niesť zodpovednosť, vyjadriť vlastný názor, písomnou i ústnou formou, zhromažďovať, triediť, analyzovať prezentovať údaje o prírode, životnom prostredí,
* naučiť sa spoznávať a riešiť jednoduché problémy, klady a zápory jednotlivých riešení,
* pracovať s rôznymi zdrojmi informácií,
* úlohy súvisiace s výchovou a vzdelávaním v oblasti ľudských práv.

**Úlohy koordinátora:**

* spolupracovať s vedením školy, triednymi učiteľmi a ostatnými pedagógmi,
* oboznámiť učiteľov o realizovaných aktivitách,
* zapracovanie princípov environmentálnej výchovy do všetkých učebných osnov  a tematických plánov vyučovacích predmetov,
* motivovať žiakov k ochrane životného prostredia a k zdravému životnému štýlu.

**Metódy a formy práce:**

* tematické nástenky,
* besedy, riadený rozhovor,
* samostatná a skupinová práca, didaktické hry, praktické činnosti,
* aktivity v prírode.

**Aktivity:**

* úprava areálu školy,
* starostlivosť o zeleň a vysadené kvety v areáli školy,
* zbieranie odpadkov v areáli školy,
* vedenie žiakov k šetreniu vodou,
* vedenie žiakov k šetreniu elektrickou energiou,
* starostlivosť o izbové kvety v triedach,
* uvedomovanie si života ako najvyššej hodnoty, vedenie žiakov k humánnemu prístupu k prírode (netrhať zbytočne kvety, nelámať konáre kríkov a stromov, nezabíjať drobné živočíchy),
* prikrmovanie vtáčikov počas zimy,
* využitie prírodných materiálov pri jesennom, vianočnom a veľkonočnom aranžovaní,
* skupinové práce o zdravej výžive,
* zhotovovanie výrobkov z odpadových materiálov.

**Úlohy aktivít na školský rok 2019/2020**

**September**

* 26.9Svetový deň mlieka – beseda, aktivity so žiakmi pod vedením triednych učiteľov.

**Október**

* 20. 10 Medzinárodný deň stromov
* Tvorivé dielne: Plody jesene

**November**

* Jesenná výzdoba tried.
* Tvorivé dielne s rodičmi: Remeselnícke dielne - plody jesene

**December**

* Prikrmovanie vtáčikov.
* Vianočné aranžovanie z prírodných materiálov.
* Tvorivé dielne s rodičmi: Remeselnícke dielne - vianočné dekorácie

**Január**

* Prikrmovanie vtáčikov.
* Vychádzky s prírodovedným zameraním.

**Február**

* Vychádzky s prírodovedným zameraním.

**Marec**

* Jarné čistenie školského dvora.
* 22.3 Svetový deň vody – beseda - podpora pitného režimu v škole, ochrana a šetrenie vody, aktivity s vodou pod vedením triednych učiteľov.

**Apríl**

* 1.4. Medzinárodný deň vtáctva
* 22.4. Deň Zeme – výrobky zo separovaného odpadu (zodp. tr. uč).
* Motivačný zájazd (tematika-Deň Zeme)

**Máj**

* Úprava okolia školy.

**Jún**

* 21.6. Svetový deň kvetov.
* Separovaný zber papiera.

Plán environmentálnej výchovy sa bude v priebehu školského roka rozširovať a dopĺňať podľa aktuálnych ponúk jednotlivých organizácií rezortu v oblasti environmentálnej výchovy a vzdelávania.

V Moldave nad Bodvou, 11.9.2019

Vypracoval: koordinátor Mgr. Judita Vaňová